من عشرين سنة، كنت سواق تاكسي. في ليلة رحت اجيب راكب الساعة 2:30 الفجر. لما وصلت هناك، مشيت للباب وخبطت، "دقيقة واحدة" ردت عليا صوت ست كبيرة ضعيف.
بعد وقفة طويلة، الباب اتفتح. ست صغيرة في الثمانينات كانت واقفة قدامي. جنبها كانت شنطة صغيرة.
لما ركبنا التاكسي، ادتني العنوان، وبعدين سألتني، "ممكن تلف بينا في وسط البلد؟"
"دي مش اقصر طريق،" رديت بسرعة.
"مش مستعجلة،" قالت. "انا رايحة hospice. ماعنديش عيلة خالص. الدكتور بيقول اني مش هعيش كتير."
بهدوء مديت ايدي وقفلت العداد.
الساعتين اللي جم بعد كده، لفينا في المدينة. ورتني المبنى اللي كانت بتشتغل فيه زمان، والحي اللي كانت عايشة فيه، ومحل الموبيليا اللي كان قبل كده صالة رقص كانت بتروح ترقص فيها وهي بنت صغيرة.
ساعات كانت بتطلب مني ابطئ قدام مبنى معين وكانت بتفضل باصة في الضلمة، مش بتقول حاجة.
مع الفجر، فجأة قالت، "انا تعبت. يلا نروح دلوقتي."
سقنا في صمت للعنوان اللي ادتهولي.
"هدفع كام؟" سألت.
"ولا حاجة،" قلت.
"انت لازم تكسب عيشك،" ردت. "معلش، في ركاب تانيين،" جاوبت.
من غير تفكير، حضنتها. مسكت فيا وقالت، "انت اديت ست عجوزة لحظة فرحة صغيرة."
ايه اللي نقدر نتعلمه من القصة دي؟
مفيش مكسب من غير تعب. الناس لازم تحترم بعض. عمل الخير ممكن يجيب فرحة كبيرة للناس. الناس لازم تتعلم تستمتع بحياتها.